|  |  |  |  |
| --- | --- | --- | --- |
| **Αριθμ. πεδίου** | **Υποπεδία** | **Δείκτες** | **Οδηγίες συμπλήρωσης** |
| **0** | **000** |  | Κάνουμε κλικ στο εικονίδιο δεξιά του editbox εμφανίζεται μία καινούργια σελίδα με διάφορες ρυθμίσεις και πατάμε Οk |
|  | **005** |  | Κάνουμε κλικ στο edit box. Τότε βγαίνει αυτόματα ένας αριθμός. |
| **1** | **100** | **a** | Κάνουμε κλικ στο εικονίδιο δεξιά του editbox  και εν συνεχεία βγαίνει μία καινούργια σελίδα με διάφορες ρυθμίσεις, βάζουμε «gr» στο «language of cataloguing (Mandatory)»  και πατάμε ΟΚ.  Τότε θα βγει ένα σύνολο γραμμάτων και αριθμών στο editbox |
|  | **101** |  | Στα δύο κουτάκια αριστερά βάζουμε g και r |
|  | **102** |  | Στα δύο κουτάκια αριστερά βάζουμε g και r |
| **2** | **200** | **a** | Γράφουμε τον τίτλο της νομικής πράξης. Εάν πρόκειται για διορισμούς, απολύσεις μεταθέσεις που περιλαμβάνονται στην ενότητα «αγγελίες» γράφουμε **τις 7 πρώτες λέξεις και μετά αποσιωπητικά**, μπορώ να γράφω περισσότερες λέξεις.  **Δι' ομοίου της αυτής ημερομηνίας** |
|  |  | **e** | Γράφουμε το είδος της νομικής πράξης. Π.χ. νόμος, διάταγμα, δηλοποίηση, **Αγγελίες**, εγκύκλιος κλπ. |
|  |  | **f** | Γράφουμε το όνομα του πρώτου υπογράφοντα. Συνήθως είναι ο **Βασιλιάς Όθων** |
|  |  | **g** | Γράφουμε τα ονόματα και την ιδιότητα των λοιπών υπογραφόντων.  (Το κάθε όνομα σε διαφορετικό πεδίο, π.χ. Υπουργός Κολοκοτρώνης) |
| **3** | **300** | **a** | Στο editbox γράφουμε σε μερικές γραμμές δύο λόγια για το περιεχόμενο της νομικής πράξης. Π.χ. ο νόμος αποτελείται από τόσα άρθρα και αναφέρεται σε αυτό το θέμα. **Όταν πρόκειται για υπηρεσιακές μεταβολές δε γράφουμε τίποτα**. |
| **4** | **461** | **t** | Εδώ στο editbox γράφουμε **Εφημερίς της Κυβερνήσεως του Βασιλείου της Ελλάδος**. Το πεδίο αυτό δεν εμφανίζεται στην καταλογογράφηση του ΑΒΕΚΤ. Ωστόσο, επειδή είναι υποχρεωτικό στο coha πρέπει να συμπληρωθεί.  **Εφημερίς της Κυβερνήσεως του Βασιλείου της Ελλάδος** |
|  |  | **v** | Εδώ γράφουμε τον **αριθμό**, την **ημερομηνία του ΦΕΚ** και τις **σελίδες** που βρίσκεται η νομική πράξη.  **ΦΕΚ αρ. 21/ 30 Ιουνίου 1854, σελ. 109** |
|  | **463** | **t** | Εδώ στο editbox γράφουμε:  **Ηλεκτρονική Βάση Εθνικού Τυπογραφείου** |
| **5** | **545** | **a** | Το πεδίο αυτό το συμπληρώνουμε στην περίπτωση που έχουμε αγγελίες (δηλαδή διορισμούς, μεταθέσεις κλπ) ως εξής:  «**Αγγελίαι αφορώσαι την δημόσιαν υπηρεσίαν**» |
| **6** | **600** | **a** | **Επίθετο**  Στο πεδίο αυτό βάζουμε **τα επίθετα** όταν έχουμε διορισμούς, μεταθέσεις, απολύσεις, προβιβασμούς.  Τα ονόματα να είναι στην ονομαστική. **Εάν τα ονόματα είναι πολλά επαναλαμβάνουμε το πεδίο σαν ολόκληρο 600** (όχι σαν 600a).  Όταν δεν έχουμε υπηρεσιακές μεταβολές (έχουμε δηλαδή έναν νόμο που ρυθμίζει π.χ. περί δημιουργίας σώματος τελωνοφυλάκων) τότε επειδή το πεδίο αυτό είναι υποχρεωτικό θα βάλουμε τα ονόματα των Υπουργών που υπογράφουν το Διάταγμα. |
|  |  | **b** | Εδώ βάζουμε **το αρχικό ή ολόκληρο το μικρό όνομα**. Στο πεδίο 600 όταν έχεις και πατρώνυμο τότε καλό είναι να το αναφέρεις στο πεδίο του μικρού ονόματος. Πρέπει όμως να προσέχεις στην περίπτωση που το αρχικό του μικρού ονόματος είναι Κ. και ακολουθεί άλλο όνομα (π.χ Α.) Σε αυτή την περίπτωση το Κ. είναι Κύριος και το Α. το μικρό όνομα. |
|  |  | **x** | Στο πεδίο αυτό βάζουμε **τα θέματα** που προκύπτουν από το περιεχόμενο της νομικής πράξης:   * π.χ. την υπηρεσιακή μεταβολή (εάν υπάρχει) και την γράφουμε στον πληθυντικό: **Διορισμοί, Απολύσεις, Μεταθέσεις, Προβιβασμούς, Παραιτήσεις** κ.ά. Η απαλλαγή καθηκόντων στους επάρχους και γενικά στα πολιτικά αξιώματα ισοδυναμεί με απόλυση (οπότε μπορεί να χρησιμοποιηθεί και ο όρος απόλυση). * **Την υπηρεσία** στον πληθυντικό π.χ. τελωνεία, * την **οργανική θέση** (εάν υπάρχει) στον πληθυντικό π.χ. αποθηκάριοι, * **τον τόπο** π.χ. Σύρος.   Το πεδίο είναι επαναλαμβανόμενο. Όπου στα θέμα υπάρχει δίπλα στο όρο η λέξη βλέπε καταχωρούμε τον όρο που είναι δίπλα στο βλέπε, π.χ. το προβιβασμοί πρέπει να γίνει προαγωγές. |
|  |  | **z** | Εδώ μπαίνει **η χρονολογία της νομικής πράξης** (όχι του ΦΕΚ). **Μόνο έτος.** |
|  | **601** | **a** | Εδώ θα μπει **το όνομα της υπηρεσίας** που αφορά η νομική πράξη (π.χ. Φάλαγγα, Υπουργείο Οικονομικών, Ειρηνοδικείο κλπ).  Εάν όμως πρόκειται για μία υπηρεσία που εδρεύει σε έναν τόπο π.χ. Ειρηνοδικείο Καρύστου, τότε στο πεδίο αυτό θα μπει **ο τόπος** (π.χ. Κάρυστος) και στο επόμενο πεδίο b θα μπει η υπηρεσία (π.χ. Ειρηνοδικείο), **π.χ. Μεγαρίς** |
|  |  | **b** | Εδώ μπαίνει **το όνομα της υπηρεσίας** που εδρεύει στον παραπάνω τόπο (π.χ. εάν κάποιος διορίζεται στο Ειρηνοδικείο Σύρου θα μπει Ειρηνοδικείο). Η υπηρεσία εδώ στον ενικό. **Π.χ. Επαρχία.**  **Όπου στον στρατό υπάρχουν δύο ή περισσότερα συλλογικά όργανα (π.χ. Στρατός Ξηράς, πεζικό, πυροβολικό) πρέπει να τους καταχωρούμε σε επαναλαμβανόμενα 601.** |
|  | **606** | **a** | Εδώ μπαίνουν σε επαναλαμβανόμενα πεδία όλα τα θέματα που συνδέονται με την νομική πράξη. Π.χ.:   * **όνομα της υπηρεσίας,** * **υπηρεσιακή μεταβολή, π.χ. Διορισμοί** * **χρονολογία, μόνο έτος π.χ. 1854** * **είδος νομικής πράξης, π.χ. Αγγελίες** * **οργανική θέση**.   Στην περίπτωση που έχουμε έναν νόμο, εδώ μπαίνουν τα θέματα (δηλαδή λέξεις κλειδιά) που συνδέονται με το νόμο π.χ. διόδια, ζώα, υποζύγια κλπ.  Να μην επαναλαμβάνονται τα θέματα στο 606 (π.χ. 1854, Διατάγματα) δες 7126. |
|  | **607** | **a** | Εδώ μπαίνει **το όνομα του γεωγραφικού τόπου** **που αναφέρεται στην νομική πράξη.**  Στο πεδίο 607 αναφέρεται ο τόπος που λαμβάνει χώρα η υπηρεσιακή μεταβολή.  Όπου δεν υπάρχουν πληροφορίες για τον γεωγραφικό τόπο σε επίπεδο πόλης ή χωριού (αλλά σε επίπεδο νομού, επαρχίας ή δήμου) τότε συμπληρώνουμε το 607 ως εξής:  a:  όνομα ευρύτερης γεωγραφικής περιφέρειας, π.χ. Καλάμαι.  x: είδος γεωγραφικής περιφέρειας (νομός, επαρχία ή δήμος).  x: έδρα νομού, επαρχίας ή δήμου (γράφουμε απλώς τη λέξη).  y: όνομα έδρας,  (π.χ. Καλαμάτα).  Π.χ. Έχουμε την γεωγραφική ένδειξη επαρχία Ευρυτανίας αλλά δεν έχουμε ένδειξη πόλης ή χωριού:  a : Ευρυτανία  x : Επαρχία  x: Έδρα επαρχίας  y:  Καρπενήσι  Για να προκύψει αυτή η αλυσίδα πρέπει να αξιοποιηθεί το βιβλίο (δεύτερη ενότητα με τα ονόματα γεωγραφικών τόπων).  Αντίθετα όταν έχουμε το όνομα της πόλης ή του χωριού τότε στο 607 βάζουμε μόνο το όνομα αυτό (στο a) και αφού κάνουμε σχετική έρευνα στο βιβλίο γράφουμε μία σημείωση στο 300 αναφέροντας την ευρύτερη γεωγραφική περιφέρεια  στην οποία ανήκει αυτή η πόλη ή το χωριό (πχ. το χωριό τάδε ανήκε στον δήμο τάδε). |
| **7** | **701** | **a** | **Επίθετο**  Εδώ μπαίνει **το όνομα ή τα ονόματα των Υπουργών ή άλλων προσώπων** (π.χ. Νομάρχης. Έπαρχος κλπ) που υπογράφουν την νομική πράξη.  Στο πεδίο 701 όταν δεν έχεις όνομα Υπουργού δεν κάνεις καμία μνεία. |
|  |  | **b** | Εδώ μπαίνει το **αρχικό του μικρού ονόματος ή ολόκληρο το μικρό όνομα** |
|  |  | **p** | Εδώ μπαίνει **η ιδιότητα του προσώπου** (π.χ. Υπουργός, έπαρχος, νομάρχης κλπ) |